Lorents Oxaal

Lorents Oxaal (født 24. januar 1805 i Inderøy, død 24. april 1869 i Strinda) var gårdbruker, lensmann i Beitstad og den første ordfører i Inderøy 1838–1843. 

Han vokste opp som den yngste av fem brødre på gården Øvre Oksål (Oxaal). Han viste tidlig interesse for å skrive, og da han var i konfirmasjonsalderen spurte han sorenskriveren i Inderøy om å få bli visergutt i sorenskrivergården. Derfra avanserte han til kontorist, og etterhvert lensmann.«Inderøy ordførere». Indtrøndelagen, 23.7.1921 Han var lensmann i Beitstad inntil 1836, da bosatte han seg på gården Ner-Hustad i Inderøy.Lorentz Jonsen Oxaal; geni.com I 1843 flyttet familien til gården Overeggen i Skogn, og derfra i 1852 til Strinda ved Trondheim.    I Skogn var han formann i Skogn og Aasen brandassuransesamfund 1848–52.  I Strinda bodde familien først i Voldsminde, senere i Myr/Fagerli på Lademoen.Folketelling 1865 for 1660P Strinda prestegjeld – Fagerlie; Digitalarkivet 

Han giftet seg i 1936 med Marta Cicilie Dahl (1805-1879) fra Beitstad.Marta Oxaal; myheritage.no Paret fikk fire barn;  Johan G. Oxaal (f 1836) ble direktør for Meråkerbanen, Anton Oxaal (f 1838) var handelsbetjent, Fridtjof Oxxal (1840-76) var sakfører i Trondheim,  Laura Oxaal (f 1843) var lærer ved Levanger høyere almenskole.Folketelling 1900 for 1701 Levanger kjøpstad – Laura Oxaal; Digitalarkivet 

 Referanser 

Kategori:Ordførere i Inderøy
Kategori:Personer fra Trondheim kommune
Kategori:Fødsler i 1805
Kategori:Dødsfall i 1869